Nobeta Ocalanî rê Aazadîye kewte hewteyê xo yê 345’î. Nobete verê banê Konseya Ewropa ya Fransa de yena domnayene. Nobete bêmabên dewam kena û her hewte yew grûba neweye nobete dewr gêna. No hewte zî grûba ke bajarê Almanya Essen ra ameya nobete dewr girewte. Grûbe de Zafer Dêrsim, Mehmet Vêranşar û Fettah Cîrît ê welatperwerî ca gênê.
Hewteyo verên Têgêrayîşê Cinîyan ê Elewîyan (FEDA) nobete de bî û no şewdir saet 07.30 de nobete ameye dewrkerdene. Çalakwanî şewdir ra heta saeta vereşanî ya 16.30‘î, broşur û kitabê ke seba Ocalanî ameyê amadekerdene kenê vila û merdimanê derûdorî de derheqê Ocalanî de qisey kenê.
Bi nameyê grûba Essenî yew beyanat ame dayene û wina ame vatene: “Rayberê Şarê Kurdî Abdullah Ocalanî ser o tecrîdêko giran esto û Komîteya Vergirewtişê îşkenceyî ya girêdayîya Konseya Ewropa no derheq de wezîfeyê xo nêana ca û bêveng manena. Na bêvengîye nêna qebulkerdene.“
Nobeta Ocalanî rê Azadîye 25’ê Hezîrane 2012’î de dest pêkerdebî û heta nika nêzdîyê 2 hezarî kesî beşdarê nobete bîyê.
